Prijava strokovnega prispevka za

VII. mednarodno konferenco gledališke pedagogike

 **USTVARJALNOST IN RADOVEDNOST V IZOBRAŽEVANJU**

Vabimo vas, da s svojim strokovnim prispevkom sodelujete na VII. mednarodni konferenci gledališke pedagogike Ustvarjalnost in radovednost v izobraževanju.

**Vsebinski napotki za pripravo prispevka**

Prijavljeni prispevki morajo biti povezani z eno izmed treh razpisanih tem:

* RADOVEDNOST IN USTVARJALNOST V IZOBRAŽEVANJU
* GLEDALIŠKA PEDAGOGIKA V PRAKSI
* RAZISKAVE O GLEDALIŠKI PEDAGOGIKI.

Vsebina prispevka mora odgovarjati na vsaj eno od usmeritvenih vprašanj konference, ki jih najdete na spletni strani www.takatuka.net.

Prispevki lahko temeljijo na vašem primeru dobre prakse, ki pa naj v tem primeru služi le kot izhodišče. Prispevki, ki bodo projektzgolj opisali in ga ne bodo problematizirali, bodo zavrnjeni.

Priporočena vsebinska struktura prispevka:

1. Razlogi, problemi
2. Teoretično ozadje
3. Implementacija
4. Rezultati
5. Razprava, zaključki.

Strukturo prispevka prilagodite zvrsti prispevka.

**Tehnični napotki za pripravo prispevka:**

Vsak prispevek mora vsebovati:

1. **Ime in priimek avtorja**
2. **Naziv organizacije (neobvezno)**
3. **E-pošto**
4. **Naslov besedila v slovenščini** do 70 znakov
5. **Naslov besedila v angleščini** do 70 znakov
6. **Kratek povzetek v slovenskem jeziku** (do 1000 znakov s presledki)
7. **5 ključnih besed** v **slovenščini**
8. **Kratek povzetek v angleškem jeziku** (do 1000 znakov s presledki)
9. **5 ključnih besed** v **angleščini**
10. **Besedilo** (3–5 strani oz. do **največ 15.000 znakov** s presledki, vključno z literaturo in opombami) Besedilo naj bo napisano v **slovenščini**.

Prispevek lahko vsebuje tabele in grafe, **fotografij in referenc ne bomo objavljali.**

Prispevki morajo biti **lektorirani**.

**Seznam literature** naj bo urejen po abecednem vrstnem reduin naj vsebuje zgolj literaturo, ki je navedena v besedilu.

Literaturo navajajte kot je navedeno v primerih spodaj:

* **Monografske publikacije in zborniki:**

BRAČIČ, Stojan, FIX, Ulla, GREULE, Albrecht (2011): *Textgrammatik, Textsemantik, Textstilistik: ein textlinguistisches Repetitorium*. Ljubljana: Znanstvena založba Filozofske fakultete.

MLACEK, Jozef, ĎURČO, Peter (ur.) (2003): *Frazeologickéštúdie III*. Bratislava: Stimul – Centruminformatiky a vzdelávania FF UK Bratislava.

* **Deli monografskih publikacij ter članki iz zbornikov in revij:**

BRAČIČ, Stojan (2013): „Deutsche Syntax für nicht-muttersprachliche Germanistikstudenten.“ *Zeitschrift des Verbandes polnischer Germanisten*, 2. 203‒215.

* **Doktorska, magistrska ali diplomska dela:**

GABER, Mateja (2015): *Podoba Waltherja von der Vogelweideja v fiktivnih biografijah od 19. do 21. stoletja.* Doktorska disertacija. Ljubljana: Filozofska fakulteta.

* **Spletne strani:**

VRBINC, Alenka/VRBINC, Marjeta (2011): *The retrieval of data on the basis of part-of-speech labelling*. <http://www.degruyter.com/view/j/psicl.2011.47.issue-3/psicl-2011-0031/psicl-2011-0031.xml>. (Citirano: 6. 9. 2013)

**Prijava, roki za oddajo in izbor**

Prispevke prijavite izključno preko [spletne prijavnice](https://form.jotformeu.com/81473801248356).

Vsak avtor lahko sodeluje samo z enim strokovnim prispevkom(alieno praktično delavnico).

Rok oddaje prispevkov: **15. avgust 2018**.

Prispevki bodo izbrani na podlagi strokovne presoje. Recenzenti lahko avtorje pozovejo k dopolnitvi. Rok za dopolnitev je 14 dni od prejema poziva.

Avtorji bodo o sprejemu prispevka obveščeni predvidoma do 1. septembra 2018. Avtorji bodo vsa obvestila in morebitne pozive k dopolnitvi prejeli na e-poštni naslov, ki ga bodo navedli ob prijavi.

Izbrani avtorji bodo svoje prispevke predstavili na VII. mednarodni konferenci gledališke pedagogike Ustvarjalnost in radovednost v izobraževanju, ki bo potekala med 18. in 20. oktobrom 2018. Predstavitev bo lahko trajala do 15 minut. Točno uro in datum predstavitve bodo prejeli predvidoma najkasneje do konca septembra 2018. Avtor se s prijavo obvezuje, da bo referat predstavil v dodeljenem terminu.

Povzetki prispevkov bodo objavljeni v zborniku VII. mednarodne konference gledališke pedagogike Ustvarjalnost in radovednost v izobraževanju, celotni članki na pa na spletni strani konference.